title: Регламент за изпълнение (ЕС) 2016/2216 на Комисията от 8 декември 2016 година за установяване на стандартни стойности при внос с цел определяне на входната цена на някои плодове и зеленчуци

text:
               9.12.2016

               BG

               Официален вестник на Европейския съюз

               L 334/33

         РЕГЛАМЕНТ ЗА ИЗПЪЛНЕНИЕ (ЕС) 2016/2216 НА КОМИСИЯТА
   от 8 декември 2016 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 8 декември 2016 година.

            За Комисията,

            от името на председателя,

         Jerzy PLEWA

            Генерален директор

            Генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MA

                  90,5

                  TN

                  123,9

                  TR

                  111,7

                  ZZ

                  108,7

                  0707 00 05

                  EG

                  191,7

                  MA

                  77,0

                  TR

                  157,1

                  ZZ

                  141,9

                  0709 93 10

                  MA

                  141,2

                  TR

                  156,7

                  ZZ

                  149,0

                  0805 10 20

                  TR

                  70,4

                  UY

                  62,9

                  ZA

                  27,9

                  ZZ

                  53,7

                  0805 20 10

                  MA

                  70,6

                  ZZ

                  70,6

                  0805 20 30 , 0805 20 50 , 0805 20 70 , 0805 20 90

                  IL

                  114,7

                  TR

                  68,2

                  ZZ

                  91,5

                  0805 50 10

                  TR

                  81,7

                  ZZ

                  81,7

                  0808 10 80

                  ZA

                  36,6

                  ZZ

                  36,6

                  0808 30 90

                  CN

                  86,1

                  ZZ

                  86,1

         (1)  Номенклатура на държавите, определена с Регламент (ЕС) № 1106/2012 на Комисията от 27 ноември 2012 г. за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) 2017/455 на Комисията от 15 март 2017 година за разрешаване на употребата на препарат от Lactobacillus fermentum (NCIMB 41636), Lactobacillus plantarum (NCIMB 41638) и Lactobacillus rhamnosus (NCIMB 41640) като добавка в храни за кучета (Текст от значение за ЕИП. )

text:
                  16.3.2017

                  BG

                  Официален вестник на Европейския съюз

                  L 71/15

            РЕГЛАМЕНТ ЗА ИЗПЪЛНЕНИЕ (ЕС) 2017/455 НА КОМИСИЯТА
      от 15 март 2017 година
      за разрешаване на употребата на препарат от Lactobacillus fermentum (NCIMB 41636), Lactobacillus plantarum (NCIMB 41638) и Lactobacillus rhamnosus (NCIMB 41640) като добавка в храни за кучета
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
      като има предвид, че:

                  (1)

                  В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение.

                  (2)

                  В съответствие с член 7 от Регламент (ЕО) № 1831/2003 беше подадено заявление за разрешаване на употребата на препарат от Lactobacillus fermentum (NCIMB 41636), Lactobacillus plantarum (NCIMB 41638) и Lactobacillus rhamnosus (NCIMB 41640). Посоченото заявление бе придружено от данните и документите, изисквани съгласно член 7, параграф 3 от Регламент (ЕО) № 1831/2003.

                  (3)

                  Заявлението се отнася до разрешаването на употребата на препарат от Lactobacillus fermentum (NCIMB 41636), Lactobacillus plantarum (NCIMB 41638) и Lactobacillus rhamnosus (NCIMB 41640) като добавка в храни за кучета, която да бъде класифицирана в категорията „технологични добавки“.

                  (4)

                  В становището си от 1 декември 2015 г. (2) Европейският орган за безопасност на храните („Органът“) заключи, че препаратът от Lactobacillus fermentum (NCIMB 41636), Lactobacillus plantarum (NCIMB 41638) и Lactobacillus rhamnosus (NCIMB 41640) не се отразява неблагоприятно върху здравето на животните и на човека, нито върху околната среда. Органът заключи също така, че прибавянето на добавката към пастьоризирано мляко или продукт на базата на овес води до подкиселяване, което спомага за консервирането на получената храна, предназначена за изхранване на кучета. Органът не счита, че са необходими специални изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.

                  (5)

                  При оценката на препарата от Lactobacillus fermentum (NCIMB 41636), Lactobacillus plantarum (NCIMB 41638) и Lactobacillus rhamnosus (NCIMB 41640) беше установено, че предвидените в член 5 от Регламент (ЕО) № 1831/2003 условия за издаване на разрешение са изпълнени. Поради това употребата на посочения препарат следва да бъде разрешена съгласно предвиденото в приложението към настоящия регламент.

                  (6)

                  Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

            ПРИЕ НАСТОЯЩИЯ РЕГЛАМЕНТ:
      Член 1
      Посоченият в приложението препарат, който спада към категорията „технологични добавки“ и към функционалната група „консерванти“, се разрешава като добавка при храненето на животните при спазване на определените в приложението условия.
      Член 2
      Настоящият регламент влиза в сила на двадесетия ден след деня на публикуването му в Официален вестник на Европейския съюз.

         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 15 март 2017 година.

               За Комисията

               Председател

            Jean-Claude JUNCKER

         (1)  ОВ L 268, 18.10.2003 г., стр. 29.

         (2)  EFSA Journal (Бюлетин на ЕОБХ), 2016; 14(1):4340.

         ПРИЛОЖЕНИЕ

                     Идентификационен номер на добавката

                     Наименование на притежателя на разрешението

                     Добавка

                     Състав, химична формула, описание, метод за анализ

                     Вид или категория на животните

                     Максимална възраст

                     Минимално съдържание

                     Максимално съдържание

                     Други разпоредби

                     Срок на валидност на разрешението

                     CFU добавка/kg суровина за храна

                        Категория: „Технологични добавки“. Функционална група: консерванти

                     1a001

                     —

                        Lactobacillus fermentum (NCIMB 41636), Lactobacillus plantarum (NCIMB 41638) и Lactobacillus rhamnosus (NCIMB 41640)

                        Състав на добавката

                     Препарат от Lactobacillus fermentum (NCIMB 41636), Lactobacillus plantarum (NCIMB 41638) и Lactobacillus rhamnosus (NCIMB 41640) с минимално общо съдържание на Lactobacilli, равно на 1,0 × 108 CFU/g добавка (с минимално съдържание на всеки Lactobacillus, равно на 1,0 × 107 CFU/g добавка)

                        Характеристика на активното вещество

                     Жизнеспособни клетки на Lactobacillus fermentum (NCIMB 41636), Lactobacillus plantarum (NCIMB 41638) и Lactobacillus rhamnosus (NCIMB 41640)

                        Метод за анализ
                         (1)

                     Преброяване във фуражната добавка: метод чрез разстилане върху пластина на MRS агар (EN 15787).
                     Идентификация: пулсова гел електрофореза (PFGE)

                     Кучета

                     —

                     —

                     —

                                 1.

                                 В упътването за употреба на добавката и премикса се посочват условията на съхранение.

                                 2.

                                 Тази добавка се използва само в продукти, получени от овес, и в пастьоризирано мляко.

                                 3.

                                 Препоръчителни равнища на употреба на добавката:

                                             —

                                             6 × 108 CFU/kg продукти, получени от овес (90 % съдържание на влага);

                                             —

                                             2,7 × 1010 CFU/kg пастьоризирано мляко.

                                 4.

                                 Стопанските субекти в областта на фуражите трябва да установят оперативни процедури и да предвидят подходящи организационни мерки за потребителите на добавката и премиксите, с цел да предотвратят опасностите от вдишване и контакт с кожата или очите. Когато тези процедури и мерки не могат да намалят тези рискове до приемливо равнище, добавката и премиксите се използват с подходящи лични предпазни средства, включително средства за защита на кожата.

                     5 април 2027 г.

            (1)  Подробна информация за методите за анализ може да бъде намерена на интернет адреса на референтната лаборатория: http://irmm.jrc.ec.europa.eu/EURLs/EURL_feed_additives/Pages/index.aspx


title: Регламент за изпълнение (ЕС) 2016/1826 на Комисията от 14 октомври 2016 година относно неодобряването на активното вещество трициклазол в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита (Текст от значение за ЕИП)

text:
               15.10.2016

               BG

               Официален вестник на Европейския съюз

               L 279/88

         РЕГЛАМЕНТ ЗА ИЗПЪЛНЕНИЕ (ЕС) 2016/1826 НА КОМИСИЯТА
   от 14 октомври 2016 година
   относно неодобряването на активното вещество трициклазол в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 13, параграф 2 от него,
   като има предвид, че:

               (1)

               В съответствие с член 7, параграф 1 от Регламент (ЕО) № 1107/2009, на 21 декември 2012 г. Италия получи заявление от Dow AgroSciences за одобряване на активното вещество трициклазол.

               (2)

               В съответствие с член 9, параграф 3 от посочения регламент на 4 февруари 2013 г. държавата членка докладчик уведоми заявителя, останалите държави членки, Комисията и Европейския орган за безопасност на храните (наричан по-долу „Органът“), че заявлението е допустимо.

               (3)

               Извършена бе оценка на въздействието на посоченото активно вещество върху здравето на човека и на животните и върху околната среда в съответствие с разпоредбите на член 11, параграфи 2 и 3 от посочения регламент за предложената от заявителя употреба. На 7 януари 2014 г. държавата членка докладчик представи на Комисията и на Органа проект на доклад за оценка.

               (4)

               Органът изпълни изискванията на член 12, параграф 1 от Регламент (ЕО) № 1107/2009. В съответствие с член 12, параграф 3 от посочения регламент той поиска от заявителя да предостави допълнителна информация на държавите членки, Комисията и Органа. Оценката на допълнителната информация, извършена от държавата членка докладчик, бе предадена на Органа под формата на актуализиран проект на доклад за оценка.

               (5)

               Проектът на доклада за оценка беше подложен на преразглеждане от държавите членки и Органа. На 18 февруари 2015 г. Органът представи на Комисията заключението си относно оценката на риска за активното вещество трициклазол (2). Органът стигна до заключението, че оценката на геннотоксичния или канцерогенен потенциал на веществото не е довела до убедителни резултати, което не позволява установяването на референтни стойности (ДДД, ОРД и ДНЕО) за използване при оценките на риска за здравето на човека. Поради това оценките на риска за оператори, работници, случайни лица, жители и потребители не могат да бъдат извършени. Органът стигна също така до заключението, че опитното вещество, използвано в изследванията за токсичност, не е представително за предложената техническа спецификация за активното вещество и други примеси. Освен това някои части от оценката не можаха да бъдат завършени, в това число по отношение на потенциала на трициклазол да действа като нарушител на функциите на ендокринната система и потенциала за замърсяване на подпочвените води с метаболити, чиято токсикологична значимост е неизвестна.

               (6)

               Комисията прикани заявителя да представи своите коментари относно заключението на Органа, а в съответствие с член 13, параграф 1 от Регламент (ЕО) № 1107/2009 — и относно проекта на доклада за преразглеждане. Заявителят представи своите коментари, които бяха разгледани внимателно.

               (7)

               Въпреки изложените от заявителя аргументи обаче посочените в съображение 5 опасения не можаха да бъдат отхвърлени.

               (8)

               Следователно не беше доказано, че може да се очаква, че по отношение на една или повече представителни употреби на най-малко един продукт за растителна защита, съдържащ трициклазол, критериите за одобрение, предвидени в член 4 от Регламент (ЕО) № 1107/2009, са изпълнени. Поради това активното вещество трициклазол не следва да бъде одобрено в съответствие с член 13, параграф 2 от Регламент (ЕО) № 1107/2009.

               (9)

               Настоящият регламент не засяга подаването на ново заявление за трициклазол в съответствие с член 7 от Регламент (ЕО) № 1107/2009.

               (10)

               Постоянният комитет по растенията, животните, храните и фуражите не даде становище в срока, определен от неговия председател. Беше счетено за необходимо изготвянето на акт за изпълнение и председателят представи проекта на акт за изпълнение на апелативния комитет за допълнително обсъждане. Апелативният комитет не представи становище,

         ПРИЕ НАСТОЯЩИЯ РЕГЛАМЕНТ:
   Член 1
   Неодобряване на активно вещество
   Активното вещество трициклазол не се одобрява.
   Член 2
   Влизане в сила
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 14 октомври 2016 година.

            За Комисията

            Председател

         Jean-Claude JUNCKER

      (1)  ОВ L 309, 24.11.2009 г., стр. 1.

      (2)  Бюлетин на ЕОБХ (EFSA Journal) 2015;13(2):4032, наличен в интернет на адрес: www.efsa.europa.eu/efsajournal.